Diari Oficial de la Generalitat Valenciana


Sumari del DOGV 4154, del 24-12-2001 (2001/12449)

ORDRE de 30 de novembre de 2001 de la Conselleria de Cultura i Educació, per la qual es convoca concurs públic per a la concessió d'ajudes a les associacions d'arxivers i bibliotecaris de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4154

Data del DOGV
:   24-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/12817


Data del document
:   30-11-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * associació professional
    * arxiu
    * professió de la informació
    * ajuda pública
    * suport econòmic
    * biblioteca

ORDRE de 30 de novembre de 2001 de la Conselleria de Cultura i Educació, per la qual es convoca concurs públic per a la concessió d'ajudes a les associacions d'arxivers i bibliotecaris de la Comunitat Valenciana. [2001/12077]
  
La Generalitat Valenciana, segons establix l'article 31.4 de l'Estatut d'Autonomia, té competència exclusiva en matèria de cultura. I conforme a això, es oportú potenciar la tasca i la iniciativa dels arxivers i bibliotecaris de la Comunitat Valenciana a través de les seues associacions.
  
Per tot això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca un concurs públic per a la concessió d'ajudes a les associacions d'arxivers i bibliotecaris de la Comunitat Valenciana, destinades a sufragar les seues activitats, i s'aproven les bases per les quals es regix la convocatòria, incloses en l'annex I de la present ordre, així com el model de sol·licitud de l'ajuda, que figura en l'annex II.
  
Segon
  
Les ajudes es concediran a càrrec de l'aplicació pressupostària 45.35.985.38.242.32, línia codi comptable T0314000, fins al límit màxim de 24.040. Euros, tot això d'acord amb allò que establisca la Llei de Pressupostos de la Generalitat Valenciana per al 2002, motiu pel qual quedarà condicionada la concessió de les subvencions a l'existència en els esmentats pressupostos de crèdit adequat i suficient, de conformitat amb allò que disposa l'Ordre de 26 de setembre de 1994, de la Conselleria d'Economia, Hisenda i Ocupació (DOGV 6-10-94).
  
DISPOSICIONS ADICIONALS
  
Única
  
Conforme a l'Ordre de 26 de setembre de 1994, de la Conselleria d'Economia, Hisenda i Ocupació, sobre tramitació anticipada d'expedients de despeses, tots els actes dictats en l'expedient de subvenció que es convoca per la present Ordre s'entendran condicionats al fet que, al dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què es produïren aquells actes.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió de les ajudes i se l'autoritza perquè, en l'àmbit de les seues competències, adopte les mesures necessàries per al desplegament i l'execució de la present Ordre.
  
Segona
  
La present Ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa-Administrativa, contra el present acte, que posa fi a la via administrativa, es podrà interosar potestativament un recurs en reposició o bé es podrà plantejar directament recurs contenciós administratiu, en els terminis i davant els òrgans que s'indiquen tot seguit: a) el recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la publicació; b) el recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des del dia següent de la publicació.
  
València, 30 de novembre de 2001
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria per a l'adjudicació d'ajudes a les associacions d'arxivers i bibliotecaris de la Comunitat Valenciana per al 2002.
  
Primera
  
Les ajudes contribuiran al finançament parcial, fins el màxim del 50%, de les despeses ocasionades en l'execució dels programes d'activitats que realitzen les associacions.
  
Seran objecte d'ajuda les activitats següents:
  
a) Organització de congressos, trobades, cicles de conferències, taules redones i cursos relatius a temes específics dels col·lectius professionals mencionats.
  
b) Edició de publicacions (revistes, índexs, etc.) relatives a temes específics dels col·lectius professionals.
  
Segona
  
1. Podran sol·licitar les ajudes totes les associacions d'arxivers i bibliotecaris, la seu i l'activitat de les quals radiquen a la Comunitat Valenciana.
  
2. Les ajudes podran sol·licitar-se per a qualsevol activitat especificada en la base primera que es realitze en el període comprés entre l'1 de gener i el 30 de novembre de 2002.
  
3. Podran finançar-se a càrrec de les ajudes les despeses generades per l'activitat de les associacions esmentades.
  
Tercera
  
1. El termini de presentació de sol·licituds serà d'un mes, comptador des de l'endemà de la publicació de la present convocatòria en el Diari Oficial de la Generalitat Valenciana. Els terminis que acaben en dies inhàbils, així com els dissabtes, es consideraran prorrogats al primer dia hàbil següent.
  
2. La sol·licitud d'ajuda econòmica, el model de la qual figura en l'annex II de la present ordre, es dirigirà a la Conselleria de Cultura i Educació, Direcció General del Llibre, Arxius i Biblioteques, i haurà d'acompanyar-se dels documents següents:
  
a) Estatuts de l'Associació.
  
b) Número de Registre de l'Associació.
  
c) Document de l'acord de l'òrgan directiu de l'associació, siga Assemblea General o Junta Directiva, en el qual es nomene el seu representant.
  
d) Fotocòpia compulsada del document nacional d'identitat del representantl.
  
e) Memòria detallada del pla de l'activitat prevista i el seu cost total.
  
f) L'imprés d'alta de tercers, segons el model que apareix en l'annex III de l'Ordre, degudament emplenat.
  
g) Fotocòpia compulsada del CIF de l'associació.
  
h) Els certificats que acrediten que el sol·licitant es troba, en el moment de finalitzar el termini de presentació de la sol·licitud, al corrent de les obligacions tributàries i fiscals, en els termes establits per l'Ordre de la Conselleria d'Economia, Hisenda i Ocupació de 30 de maig de 1996 (DOGV de 21 de juny de 1996). L'acreditació es farà mitjançant la presentació de les certificacions escaients expedides per les corresponents Delegacions d'Hisenda de l'Estat, les Tresoreries Territorials de la Seguretat Social i els Serveis Territorials d'Hisenda de la Conselleria d'Economia, Hisenda i Ocupació, les quals s'hauran de presentar abans de la concessió de la subvenció.
  
3. La documentació indicada en l'apartat anterior podrà presentar-se, compulsada en el cas que siga fotocòpia, en el registre general de la Conselleria de Cultura i Educació, en les Direccions Territorials de Cultura i Educació de Castelló, València o Alacant o a través de qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Les instàncies de sol·licitud estaran a disposició dels interessats en el registre general de la Conselleria de Cultura i Educació, i en les Direccions Territorials de Cultura i Educació de Castelló, València o Alacant.
  
5. Si la sol·licitud no reunix els requisits i documents que s'assenyalen en la present base es requerirà l'interessat perquè, en un termini de deu dies, esmene la falta o adjunte els documents preceptius, advertint-lo que, si no ho fera així, es consideraria que ha desistit de la seua petició i açò es tindrà en compte a l'hora de dictar la resolució, d'acord amb l'article 71,1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
Quarta
  
1. Es nomena una Comissió de Valoració de les sol·licituds integrada per:
  
President: Sr/Sra Cap del Servei d'Arxius i Biblioteques.
  
Vocals: Dr/Sra Cap de la Secció de Biblioteques
  
Sr/Sra Cap del Servei del Llibre
  
Sr/Sra director/a de l'Arxiu Central de la Generalitat Valenciana
  
Secretari: Sr/Sra Cap de la Secció d'Arxius.
  
2. La Comissió examinarà les sol·licituds presentades i, segons el seu interés, elevarà una proposta d'adjudicació d'estes ajudes, l'aprovació de les quals correspondrà al director general del Llibre, Arxius i Biblioteques, que hi dictarà resolució per delegació del conseller de Cultura i Educació, la qual serà publicada en el Diari Oficial de la Generalitat Valenciana.
  
Els criteris que tindrà en compte la Comissió per adjudicar les ajudes seran l'interés de les activitats proposades i el nombre de professionals que se'n puguen beneficiar d'elles. Així mateix, la Comissió de Valoració podrà formular la proposta en el sentit que les ajudes siguin declarades desertes si, d'acord amb el seu juí, no hi haguera sol·licituds amb mèrits suficients per a la seua adjudicació.
  
3. Si en el termini de tres mesos comptadors des del dia en què la sol·licitud d'ajuda n'haja tingut entrada en el registre de l'òrgan competent per a la tramitació, no es resol la convocatòria i realitza la publicació oportuna, es considerarà que la sol·licitud presentada han sigut desestimada.
  
Quinta
  
Són obligacions del beneficiari:
  
a) Realitzar l'activitat que fonamenta la concessió de l'ajuda.
  
b) Acreditar davant de la Conselleria de Cultura i Educació la realització de l'activitat i el compliment dels requisits i de les condicions que determinen la concessió o l'aprofitament de l'ajuda.
  
c) Sotmetre's a les actuacions de control financer que corresponen a la Intervenció General relatives a les ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per al mateix objecte, procedents de qualsevol administració o ens públics.
  
Sisena
  
Qualsevol alteració de les condicions tingudes en compte per a concedir l'ajuda i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
L'import de les ajudes regulades en la present convocatòria en cap cas podrà ser d'una quantia que, aïlladament o en concurrència de subvencions o ajudes d'altres administracions públiques o ens públics o privats, supere el cost de l'activitat que el beneficiari ha de realitzar.
  
Setena
  
Serà procedent el reintegrament de les quantitats percebudes i l'exigència d'interessos de demora, des del pagament de l'ajuda, en els casos següents:
  
a) Obtenció de l'ajuda sense complir les condicions requerides.
  
b) Incompliment de la finalitat per a la qual fou concedida l'ajuda.
  
c) Incompliment de les condicions imposades als beneficiaris en ocasió de la concessió de l'ajuda.
  
Igualment, en el supòsit previst en el paràgraf segon de la base anterior, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.
  
Huitena
  
Quan en l'exercici de les funcions d'inspecció o de control es detecten indicis d'una obtenció, ús o destinació incorrectes de l'ajuda percebuda, la Conselleria de Cultura i Educació podrà acordar la retenció de les factures o dels documents equivalents o substitutius i de qualsevol altre document relatiu a les operacions en què es manifesten els indicis.
  
Novena
  
Per a efectuar el pagament, les associacions hauran de presentar:
  
a) Factures originals de les despeses realitzades.
  
b) Memòria explicativa i detallada de les activitats realitzades.
  
c) Una relació explicativa i detallada de les despeses especificades en les esmentades factures.
  
Els justificants, dirigits al director general del Llibre, Arxius i Biblioteques, hauran de presentar-se fins el 30 de novembre de 2002, inclusivament, en la Conselleria de Cultura i Educació.
  
Deu
  
Si l'activitat subvencionada genera algun tipus d'imprés (publicacions, fullets de propaganda, etc.), s'hi haurà d'indicar que l'activitat ha rebut una ajuda de la Conselleria de Cultura i Educació.
  
ANNEX II
  
El sotasignat..., amb DNI...,
  
en representació de l'associació...,
  
amb domicili a ..., codi postal..., carrer..., núm...., tel....
  
segons el que exposa l'Ordre de la Conselleria de Cultura i Educació per la qual es convoca concurs públic per a la concessió d'ajudes a les associacions d'arxivers i bibliotecaris de la Comunitat Valenciana per a 2002,
  
EXPOSA:
  
Primer. Que l'associació que representa desitja acollir-se a les ajudes esmentades dins del pla d'activitats exposat en la següent documentació:
  
a) Estatuts de l'Associació.
  
b) Número de Registre de l'Associació.
  
c) Document de l'acord de l'òrgan directiu de l'associació, siga Assemblea General o Junta Directiva, en el qual es nomene el seu representant.
  
d) Fotocòpia compulsada del document nacional d'identitat del representant.
  
e) Memòria del pla de l'activitat prevista i el seu cost total.
  
f) Imprés d'alta a tercers.
  
g) Fotocòpia compulsada del CIF de l'associació.
  
h) Certificacions corresponents a les obligacions tributàries tant estatals com autonòmiques- inclòs l'Impost d'Activitats Econòmiques en el cas que tribute, i davant la Seguretat Social.
  
Segon. Que l'associació, pel fet de participar en el present concurs, accepta totes les condicions establides en les bases que regulen les ajudes.
  
, d de 2002
  
(Signatura)
  
CONSELLERIA DE CULTURA I EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES.
  
A efectes de l'establit en l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, se li comunica que:
  
el términi màxim per a resoldre la present sol·licitud és de tres mesos, a contar des de la data en què la mateixa haja tingut entrada en el registre de l'òrgan competent per a la seua tramitació, sense perjudici d'allò previst en l'article 42.5 de la mateixa llei.
  
l'efecte que produirà el silenci administratiu, si transcorre dit termini sense que s'haja dictat i notificat la resolució corresponent, es desestimatori de la seua sol·licitud.
  
ANNEX III
  
MANTENIMENT DE TERCERS. PROVEIDORS
  
ALTA D'ENTITAT DE CRÈDIT
  
Nom del proveïdor:
  
Adreça:
  
Població: D. Postal
  
D.N.I./C.I.F. del proveïdor:
  
Denom. del compte bancari (titular):
  
Denom. de l'entitat financera:
  
Codi de l'entitat financera:
  
Denom. de la sucursal en el seu cas:
  
Codi de la sucursal:
  
N. del compte corrent: D.C.
  
Declare que són certes les dades abans esmentades i que identifiquen el compte i l'entitat financera mitjançant la qual desitge rebre els pagaments que com a proveïdor de la Generalitat Valenciana em puguen correspondre.
  
Signat: Signatura:
  
Com a:
  
D.N.I.
  
A EMPLENAR PER LA CONSELLERIA
  
Sr.
  
amb el càrrec de:
  
CERTIFICA: que les dades corresponents a l'esmentat proveïdor són certs i han estat comprovats amb els antecedents que es troben en el nostre centre de gestió.
  
València, de de 2002